**SABIEDRĪBA AR IEROBEŽOTU ATBILDĪBU**

**“LIEPĀJAS OLIMPISKAIS CENTRS”**

**2021. GADA PĀRSKATS**

**SAGATAVOTS SASKAŅĀ AR GADA PĀRSKATU UN KONSOLIDĒTO GADA PĀRSKATU LIKUMU**

Liepājā, 2022

**SATURS**

[Bilance 3](#_Toc473130133)

[Peļņas vai zaudējumu aprēķins 5](#_Toc473130134)

Naudas plūsmas pārskats 6

Pašu kapitāla pārskats 7

[Finanšu pārskata pielikums 8](#_Toc473130137)

[Vadības ziņojums 21](#_Toc473130138)

# 

# Bilance

|  |  |  |  |  |
| --- | --- | --- | --- | --- |
|  | AKTĪVS | Piezīme | 31.12.2021. | 31.12.2020. |
| EUR | EUR |
| **I. Ilgtermiņa ieguldījumi** | |  |  |  |
| 1 | Koncesijas, patenti, licences, preču zīmes un tamlīdzīgas tiesības |  | 9 488 | 0 |
| **Nemateriālie ieguldījumi kopā** | | 3. | **9 488** | **0** |
| **II.** | **Pamatlīdzekļi** |  |  |  |
| 1. | Nekustamie īpašumi |  |  |  |
|  | a) zemesgabali, ēkas un inženierbūves |  | 29 555 147 | 29 995 441 |
| 2 | Tehnoloģiskās iekārtas un ierīces |  | 143 526 | 157 516 |
| 3 | Pārējie pamatlīdzekļi un inventārs |  | 1 489 135 | 1 581 911 |
| 4 | Pamatlīdzekļu izveidošana un nepabeigto celtniecības objektu izmaksas |  | 27 257 | 1 800 |
| **Pamatlīdzekļi kopā** | | 4. | **31 215 065** | **31 736 667** |
| **III.** | **Ilgtermiņa finanšu ieguldījumi** |  |  |  |
| 1 | Līdzdalība radniecīgo sabiedrību kapitālā | 5. | 1 000 | 1 000 |
| 2 | Pārējie aizdevumi un citi ilgtermiņa debitori | 5.1. | 24 301 | 32 401 |
| **Ilgtermiņa finanšu ieguldījumi kopā** | |  | **25 301** | **33 401** |
| **Ilgtermiņa ieguldījumi kopā** | |  | **31 249 854** | **31 770 068** |
| **II. Apgrozāmie līdzekļi** | |  |  |  |
| **I.** | **Krājumi** |  |  |  |
| 1. | Izejvielas, pamatmateriāli un palīgmateriāli |  | 204 096 | 394 770 |
| 2. | Gatavie ražojumi un preces pārdošanai |  | 8 557 | 10 227 |
| 3. | Avansa maksājumi par krājumiem |  |  |  |
| **Krājumi kopā** | |  | **212 653** | **404 997** |
| **II.** | **Debitori** |  |  |  |
| 1. | Pircēju un pasūtītāju parādi |  | 24 888 | 22 823 |
| 2. | Radniecīgo sabiedrību parādi |  | 3 007 |  |
| 3. | Citi debitori |  | 16 750 | 7 386 |
| 4. | Nākamo periodu izmaksas |  | 11 561 | 11 498 |
| 5. | Uzkrātie ieņēmumi |  | 77 235 | 33 851 |
| **Debitori kopā** | |  | **133 441** | **75 558** |
| **Īstermiņa finanšu ieguldījumi kopā** | |  | **0** | **0** |
| **IV.** | **Nauda** |  | 1 385 606 | 474 760 |
| **Apgrozāmie līdzekļi kopā** | |  | **1 731 700** | **955 315** |
| **Aktīvu kopsumma** | |  | **32 981 554** | **32 725 384** |

Pārskata pielikums no 8. līdz 22. lapai ir finanšu pārskata neatņemama sastāvdaļa.

|  |  |  |  |  |  |  |
| --- | --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  | Raimonds Baumanis |
|  |  |  |  |  |  |  |
| Valdes priekšsēdētājs |  | Valdes loceklis |  | Valdes loceklis |  | Galvenais grāmatvedis |

2022. gada 18. februārī

**Bilance**

|  |  |  |  |  |
| --- | --- | --- | --- | --- |
|  | PASĪVS | Piezīme | 31.12.2021 | 31.12.2020 |
| EUR | EUR |
| **I. Pašu kapitāls** | |  |  |  |
| 1 | Akciju vai daļu kapitāls (pamatkapitāls) | 6. | 38 529 000 | 38 329 000 |
| 2 | Rezerves |  |  |  |
|  | f) pārējās rezerves |  | 63 | 63 |
| 3 | Iepriekšējo gadu nesadalītā peļņa vai nesegtie zaudējumi |  | -5 822 458 | -5 333 105 |
| 4 | Pārskata perioda peļņa vai zaudējumi |  | 20 303 | -489 353 |
| **Pašu kapitāls kopā** | |  | **32 726 908** | **32 506 605** |
| **II. Uzkrājumi** | |  |  |  |
| 1 | Citi uzkrājumi |  |  |  |
| **Uzkrājumi kopā** | |  | **-** | **-** |
| **III. Kreditori** | |  |  |  |
| **I.** | **Ilgtermiņa kreditori** |  |  |  |
| 1 | Parādi piegādātājiem un darbuzņēmējiem |  |  |  |
| 2 | Nodokļi un valsts sociālās apdrošināšanas obligātās iemaksas |  |  | 6 051 |
| **Ilgtermiņa kreditori kopā** | |  | **-** | **6 051** |
| **II.** | **Īstermiņa kreditori** |  |  |  |
|  |  |  |  |  |
| 1. | No pircējiem saņemtie avansi |  | 6 659 | 11 005 |
| 2. | Parādi piegādātājiem un darbuzņēmējiem |  | 58 865 | 32 666 |
| 3. | Parādi radniecīgajām sabiedrībām |  | 225 | 225 |
| 4. | Nodokļi un valsts sociālās apdrošināšanas obligātās iemaksas |  | 64 897 | 74 065 |
| 5. | Pārējie kreditori |  | 45 934 | 26 600 |
| 6. | Uzkrātās saistības |  | 78 066 | 68 167 |
| **Īstermiņa kreditori kopā** | |  | **254 645** | **212 728** |
| **Kreditori kopā** | |  | **254 645** | **218 779** |
| **Pasīvu kopsumma** | |  | **32 981 554** | **32 725 384** |

Pārskata pielikums no 8. līdz 22. lapai ir finanšu pārskata neatņemama sastāvdaļa.

|  |  |  |  |  |  |  |
| --- | --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  | Raimonds Baumanis |
|  |  |  |  |  |  |  |
| Valdes priekšsēdētājs |  | Valdes loceklis |  | Valdes loceklis |  | Galvenais grāmatvedis |

2022. gada 18. februārī

# Peļņas vai zaudējumu aprēķins

(pēc izdevumu funkcijas)

|  |  |  |  |  |
| --- | --- | --- | --- | --- |
|  |  | Piezīme | 2021.gads | 2020.gads |
|  |  |  | EUR | EUR |
| 1. | Neto apgrozījums |  |  |  |
|  | b) no citiem pamatdarbības veidiem | 7. | 1 251 886 | 1 541 007 |
| 2. | Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas |  | 1 854 037 | 1 810 567 |
| **3.** | **Bruto peļņa vai zaudējumi** |  | **(602 151)** | **(269 560)** |
| 4. | Pārdošanas izmaksas |  | 18 791 | 32 822 |
| 5. | Administrācijas izmaksas |  | 250 051 | 195 219 |
| 6. | Pārējie saimnieciskās darbības ieņēmumi | 8. | 903 492 | 21 761 |
| 7. | Pārējās saimnieciskās darbības izmaksas |  | 12 442 | 16 408 |
| 8. | Ieņēmumi no līdzdalības: |  |  |  |
|  | a) radniecīgo sabiedrību kapitālā |  | 326 | 2 896 |
| 9. | Procentu maksājumi un tamlīdzīgas izmaksas: |  |  |  |
|  | b) citām personām |  | 81 | - |
| **12.** | **Peļņa vai zaudējumi pirms uzņēmumu ienākuma nodokļa** |  | **20 303** | **(489 353)** |
| 13. | Uzņēmumu ienākuma nodoklis par pārskata gadu |  |  |  |
| **14.** | **Peļņa vai zaudējumi pēc uzņēmumu ienākuma nodokļa aprēķināšanas** | | **20 303** | **(489 353)** |
| 15. | Pārējie nodokļi |  |  |  |
| **16.** | **Pārskata gada peļņa vai zaudējumi** |  | **20 303** | **(489 353)** |

Pārskata pielikums no 8. līdz 22. lapai ir finanšu pārskata neatņemama sastāvdaļa.

|  |  |  |  |  |  |  |
| --- | --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  | Raimonds Baumanis |
|  |  |  |  |  |  |  |
| Valdes priekšsēdētājs |  | Valdes loceklis |  | Valdes loceklis |  | Galvenais grāmatvedis |

2022. gada 18. februārī

**Naudas plūsmas pārskats**

# (pēc netiešās metodes)

|  |  |  |  |  |  |
| --- | --- | --- | --- | --- | --- |
|  |  |  |  | 2021.gads | 2020.gads |
|  |  |  |  | EUR | EUR |
| **I Pamatdarbības naudas plūsma:** | | | | | |
| 1. | Peļņa vai zaudējumi pirms uzņēmumu ienākuma nodokļa | | +/- | **20 303** | **-120524** |
|  | **Korekcijas:** | | | | |
| a) | pamatlīdzekļu vērtības samazinājuma korekcijas | + | 631 764 | 632 248 |
| b) | nemateriālo ieguldījumu vērtības samazinājuma korekcijas, |  | 413 |  |
| c) | ieņēmumi no līdzdalības radniecīgo sabiedrību, asociēto sabiedrību vai citu sabiedrību pamatkapitālā; | - | -326 | -2 896 |
| d) | pārējie procentu ieņēmumi un tamlīdzīgi ieņēmumi; | - | -898 004 | -21 761 |
| g) | ilgtermiņa un īstermiņa finanšu ieguldījumu vērtības samazinājuma korekcijas | + | 115 |  |
| h) | procentu maksājumi un tamlīdzīgas izmaksas | + | 81 |  |
| **2.** | **Peļņa vai zaudējumi pirms apgrozāmo līdzekļu un īstermiņa kreditoru atlikumu izmaiņu ietekmes korekcijām** | |  | **-245 654** | **487 068** |
|  | **Korekcijas:** | | | | |
| a) | debitoru parādu atlikumu pieaugums vai samazinājums | -/+ | -25 441 | 87 414 |
| b) | krājumu atlikumu pieaugums vai samazinājums | -/+ | 176 055 | -11 237 |
| c) | piegādātājiem, darbuzņēmējiem un pārējiem kreditoriem maksājamo parādu atlikumu pieaugums vai samazinājums | +/- | 27 811 | -52 421 |
| **3.** | **Bruto pamatdarbības naudas plūsma** | |  | **-67 228** | **510 824** |
| 1. | Izdevumi procentu maksājumiem | | - | -81 |  |
| **6.** | **Pamatdarbības neto naudas plūsma** | |  | **-67 309** | **510 824** |
| **II Ieguldīšanas darbības naudas plūsma** | | | | | |
| 1. | Pamatlīdzekļu un nemateriālo ieguldījumu iegāde | | - | -120 175 | -520 350 |
| 2. | Saņemtās dividendes | | + | 326 | 2 896 |
| **9.** | **Ieguldīšanas darbības neto naudas plūsma** | |  | **-119 849** | **-517 454** |
| **III Finansēšanas darbības naudas plūsma** | | | | | |
| 1. | Ieņēmumi no akciju un obligāciju emisijas vai kapitāla līdzdalības daļu ieguldījumiem | | + | 200 000 |  |
| 2. | Saņemtie aizņēmumi | | + | 500 000 |  |
| 3. | Saņemtās subsīdijas, dotācijas, dāvinājumi vai ziedojumi | | + | 898 004 | 21 761 |
| 4. | Izdevumi aizņēmumu atmaksāšanai | | - | -500 000 |  |
| **7.** | **Finansēšanas darbības neto naudas plūsma** | |  | **1 098 004** | **21 761** |
| **IV Ārvalstu valūtu kursu svārstību rezultāts** | | | +/- |  |  |
| **V Pārskata gada neto naudas plūsma** | | | | **910 846** | **15 130** |
| **VI Naudas un tās ekvivalentu atlikums pārskata perioda sākumā** | | | | **474 760** | **828 458** |
| **VII Naudas un tās ekvivalentu atlikums pārskata perioda beigās** | | | | **1 385 606** | **474 760** |

Pārskata pielikums no 8. līdz 22. lapai ir finanšu pārskata neatņemama sastāvdaļa.

|  |  |  |  |  |  |  |
| --- | --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  | Raimonds Baumanis |
|  |  |  |  |  |  |  |
| Valdes priekšsēdētājs  2022. gada 18. februārī |  | Valdes loceklis |  | Valdes loceklis |  | Galvenais grāmatvedis |

**Pašu kapitāla pārskats**

|  |  |  |  |
| --- | --- | --- | --- |
|  |  | 31.12.2021. | 31.12.2020. |
|  |  | EUR | EUR |
| I. Akciju vai daļu kapitāls (pamatkapitāls) | | | |
| 1. | Iepriekšējā gada bilancē norādītā summa | 38 329 000 | 38 329 000 |
| 2. | Akciju vai daļu kapitāla (pamatkapitāla) pieaugums / samazinājums | 200 000 |  |
| **3.** | **Pārskata perioda bilancē norādītā summa perioda beigās** | **38 529 000** | **38 329 000** |
| II. Nesadalītā peļņa | | | |
| 1. | Iepriekšējā bilancē norādītā summa | (5 822 458) | (5 333 105) |
| 2. | Nesadalītās peļņas palielinājums/samazinājums. | 20 303 | (489 353) |
| **3.** | **Pārskata gada bilancē norādītā summa perioda beigās** | **(5 802 155)** | **(5 822 458)** |
| III. Rezerves | | | |
| 1. | Iepriekšējā bilancē norādītā summa | 63 | 63 |
| 2. | Rezervju atlikuma palielinājums/samazinājums. |  |  |
| **3.** | **Pārskata gada bilancē norādītā summa perioda beigās** | **63** | **63** |
| VI. Pašu kapitāls | | | |
| 1. | **Iepriekšējā gada bilancē norādītā summa** | **32 506 605** | **32 995 895** |
| 2. | **Pārskata gada bilancē norādītā summa perioda beigās** | **32 726 908** | **32 506 605** |

Pārskata pielikums no 8. līdz 22. lapai ir finanšu pārskata neatņemama sastāvdaļa.

|  |  |  |  |  |  |  |
| --- | --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  | Raimonds Baumanis |
|  |  |  |  |  |  |  |
| Valdes priekšsēdētājs |  | Valdes loceklis |  | Valdes loceklis |  | Galvenais grāmatvedis |

2022. gada 18. februārī

Finanšu pārskata pielikums

**Vispārīga informācija**

|  |  |  |  |  |
| --- | --- | --- | --- | --- |
| Sabiedrības nosaukums | “Liepājas Olimpiskais Centrs” | | | |
| Sabiedrības juridiskais statuss | Sabiedrība ar ierobežotu atbildību | | | |
| Reģistrācijas Nr. | 42103030247 | | | |
| Juridiskā adrese | Brīvības iela 39, Liepāja, LV-3401 | | | |
| Valdes sastāvs | Gatis Griezītis valdes priekšsēdētājs  Artis Lagzdiņš valdes loceklis  Elans Strazdiņš valdes loceklis | | |  | |
| Dalībnieki | Liepājas pilsētas dome 82.93857 %  Latvijas Olimpiskā komiteja 17.06143 % | |  | |
| Galvenie pamatdarbības veidi | Sporta objektu darbība (93.11 NACE 2.red.)  Sava vai nomāta nekustamā īpašuma izīrēšana un pārvaldīšana (68.20 NACE 2.red.) | | | |
| Pārskata gads | 01.01.2021. – 31.12.2021. | | | |
| Ziņas par meitas sabiedrībām | SIA “OC Liepāja”, Jūrmalas parks 3, Liepāja, LV-3401  94,97% | | | |
|  |  | | | |
| Revidents  Jānis Laufmanis  LR Zvērināts Revidents  LZRA Sertifikāts Nr. 132 | SIA “L.G.B.”  G.Zemgala gatve 64-6, Rīga, Latvija, LV-1039  Reģ. Nr. 40003270444  Zvērinātu revidentu komercsabiedrības  licence Nr. 133 |  | | |

# Finanšu pārskata pielikums *(turpinājums)*

**Finanšu pārskata sagatavošanas pamatnostādnes**

Sabiedrības finanšu pārskats sagatavots saskaņā ar Latvijas Republikas likumu "Par grāmatvedību", Gada pārskatu un konsolidēto gada pārskatu likumu, Ministru kabineta 2015.gada 22.decembra noteikumiem Nr.775 „Gada pārskatu un konsolidēto gada pārskatu likuma piemērošanas noteikumi”.

Finanšu pārskats sagatavots saskaņā ar sākotnējās vērtības uzskaites principu. Finanšu pārskatā par naudas vienību lietota Latvijas Republikas naudas vienība euro (EUR). Salīdzinot ar iepriekšējo pārskata gadu, Sabiedrības lietotās uzskaites un novērtēšanas metodes nav mainītas.

Peļņas vai zaudējumu aprēķins ir klasificēts pēc izdevumu funkcijas.

**Pielietotie grāmatvedības principi**

Gada pārskata posteņi novērtēti atbilstoši šādiem grāmatvedības principiem:

1. pieņemts, ka sabiedrība darbosies arī turpmāk;
2. izmantotas tās pašas novērtēšanas metodes, kas izmantotas iepriekšējā gadā;
3. posteņu novērtēšana veikta ar pienācīgu piesardzību:

* pārskatā iekļauta tikai līdz bilances datumam iegūtā peļņa;
* ņemtas vērā visas paredzamās riska summas un zaudējumi, kas radušies pārskata gadā, vai iepriekšējos gados, arī tad, ja tie kļuvuši zināmi laika posmā starp bilances datumu un gada pārskata parakstīšanas dienu;
* aprēķinātas un ņemtas vērā visas vērtību samazināšanas un nolietojuma summas, neatkarīgi no tā, vai pārskata gads tiek noslēgts ar peļņu vai zaudējumiem;

1. ņemti vērā ar pārskata gadu saistītie ieņēmumi un izmaksas neatkarīgi no maksājuma datuma un rēķina saņemšanas vai izrakstīšanas datuma. Izmaksas saskaņotas ar ieņēmumiem pārskata periodā;
2. aktīva un pasīva posteņu sastāvdaļas novērtētas atsevišķi;
3. pārskata gada sākuma bilance sakrīt ar iepriekšējā gada slēguma bilanci;
4. norādīti visi posteņu, kuri būtiski ietekmē gada pārskata lietotāju novērtējumu vai lēmumu pieņemšanu, maznozīmīgie posteņi tiek apvienoti un to detalizējums sniegts pielikumā;
5. saimnieciskie darījumi gada pārskatā atspoguļoti, ņemot vērā to ekonomisko saturu un būtību, nevis tikai juridisko formu;
6. bilances un peļņas vai zaudējumu aprēķina posteņus novērtē atbilstīgi iegādes izmaksām vai ražošanas pašizmaksai. Iegādes izmaksas ir preces vai pakalpojuma pirkšanas cena (atskaitot saņemtās atlaides), kurai pieskaitīti ar pirkumu saistītie papildu izdevumi. Ražošanas pašizmaksa ir izejvielu, pamatmateriālu un palīgmateriālu iegādes izmaksas un citi izdevumi, kas ir tieši saistīti ar attiecīgā objekta izgatavošanu. Ražošanas pašizmaksā drīkst iekļaut arī tādu izmaksu daļas, kas ir netieši saistītas ar objekta izgatavošanu, ja vien šīs izmaksas ir attiecināmas uz to pašu laikposmu

**Pārskata periods**

Finanšu pārskats aptver laika periodu no **01.01.2021.** līdz **31.12.2021.**

**Aplēšu izmantošana**

Sagatavojot finanšu pārskatu, vadībai nākas pamatoties uz zināmām aplēsēm un pieņēmumiem, kas ietekmē atsevišķos pārskatos atspoguļotos bilances un peļņas vai zaudējumu aprēķina posteņu atlikumus, kā arī iespējamo saistību apmēru. Nākotnes notikumi var ietekmēt pieņēmumus, pamatojoties uz kuriem veiktas attiecīgās aplēses. Jebkāda aplēšu izmaiņu ietekme tiek atspoguļota finanšu pārskatā to noteikšanas brīdī.

# Finanšu pārskata pielikums *(turpinājums)*

**Darbības turpināšana**

2021. gada 31. decembrī Sabiedrības īstermiņa saistības nepārsniedz tās apgrozāmos līdzekļus. Tāpēc Sabiedrības vadība uzskata, ka darbības turpināšanas pieņēmums ir piemērojams šī finanšu pārskata sagatavošanā.

**Posteņu pārklasifikācija**

Pārskata periodā, netika veiktas izmaiņas posteņu klasifikācijā (t.sk. veikta posteņu detalizācija) salīdzinājumā ar iepriekšējo pārskata periodu. Salīdzinot ar iepriekšējo pārskata gadu, sabiedrības lietotās uzskaites un novērtēšanas metodes nav mainītas.

**Iespējamās saistības un aktīvi**

Šajā finanšu pārskatā iespējamās saistības nav atzītas. Tās kā saistības tiek atzītas tikai tad, ja iespējamība, ka līdzekļi tiks izdoti, kļūst pietiekami pamatota. Iespējamie aktīvi šajā finanšu pārskatā netiek atzīti, bet tiek atspoguļoti tikai tad, kad iespējamība, ka ar darījumu saistītie ekonomiskie guvumi nonāks līdz Sabiedrībai, ir pietiekami pamatota.

**Naudas vienība un ārvalstu valūtas pārvērtēšana**

Sabiedrības funkcionālā valūta un finanšu pārskatā lietotā valūta ir Latvijas Republikas naudas vienība *euro*. Visi darījumi ārvalstu valūtās ir pārvērtēti *euro* pēc attiecīgās ārvalstu valūtas oficiālā Eiropas Centrālās bankas kursa pret *euro*, kas spēkā saimnieciskā darījuma dienas sākumā. Monetārie aktīvi un saistības, kas izteikti ārvalstu valūtā, tiek pārrēķināti euro saskaņā ar izmantojamo ārvalstu valūtas kursu, kas ir spēkā pārskata gada pēdējās dienas beigās.

**Ilgtermiņa un īstermiņa posteņi**

Ilgtermiņa posteņos uzrādītas summas, kuru saņemšanas, maksāšanas, vai norakstīšanas termiņi iestājas vēlāk par gadu pēc attiecīgā pārskata gada beigām. Summas, kas saņemamas, maksājamas vai norakstāmas gada laikā, uzrādītas īstermiņa posteņos.

**Darījumi ar saistītajām personām**

Saistītās personas ir Sabiedrības dalībnieki, valdes locekļi (Sabiedrības augstākās vadības amatpersonas) un uzņēmumi, kuri kontrolē Sabiedrību un kuriem ir būtiska ietekme uz Sabiedrību, pieņemot ar pamatdarbību saistītus lēmumus, un iepriekš minēto privātpersonu tuvs ģimenes loceklis, kā arī sabiedrības, kurus šīs personas kontrolē vai kurām ir būtiska ietekme uz tām.

Par saistītām personām tiek uzskatīti arī uzņēmumi, kuros Sabiedrībai ir nozīmīga ietekme vai kontrole.

**Radniecīgās sabiedrības**

Radniecīgā sabiedrība ir uzņēmums, kuru tieši vai netieši kontrolē cits uzņēmums (mātes uzņēmums – vairāk kā 50% no akcionāru vai dalībnieku balsstiesībām šajā uzņēmumā). Mātes uzņēmums kontrolē meitas uzņēmuma finanšu un biznesa politiku. Sabiedrība atzīst ienākumus no ieguldījuma tikai tad, ja saņem no radniecīgā uzņēmuma pēc iegādes datuma radušās peļņas sadali. Saņemto sadali, kas pārsniedz šo peļņu, uzskata par ieguldījuma atgūšanas izmaksām un atspoguļo kā ieguldījuma radniecīgo uzņēmumu kapitālā iegādes izmaksu samazinājumu.

**Savas akcijas vai daļas un līdzdalība citās sabiedrībās**

Sabiedrība iegūtās savas akcijas vai daļas norāda bilances postenī "Pašu akcijas vai daļas", bet iegūto līdzdalību citu sabiedrību pamatkapitālā norāda attiecīgi bilances posteņos "Līdzdalība radniecīgo sabiedrību kapitālā", "Līdzdalība asociēto sabiedrību kapitālā" vai "Pārējie vērtspapīri un ieguldījumi".

**Nemateriālie ieguldījumi un pamatlīdzekļi**

Visi nemateriālie ieguldījumi un pamatlīdzekļi sākotnēji novērtēti iegādes vērtībā.

Par pamatlīdzekļiem tiek atzīti iegādātie aktīvi, ja to vērtība pārsniedz *500.00* euro. Iegādātie aktīvi zem 500 euro tiek uzskaitīti kā mazvērtīgais inventārs.

Pamatlīdzekļu iegādes vērtību veido iegādes cena, ievedmuita un neatskaitāmie iegādes nodokļi, citas uz iegādi tieši attiecināmās izmaksas, lai nogādātu aktīvu tā atrašanās vietā un sagatavotu darba stāvoklī atbilstoši tā paredzētajai lietošanai.

Nemateriālie ieguldījumi un pamatlīdzekļi ir uzrādīti uzskaites vērtībā, atskaitot uzkrāto nolietojumu. Nolietojumu pamatlīdzekļiem un nemateriāliem ieguldījumiem aprēķina pēc lineārās metodesattiecīgo nemateriālo ieguldījumu un pamatlīdzekļu lietderīgās izmantošanas laika periodā, lai norakstītu nemateriālo ieguldījumu un pamatlīdzekļa vērtību līdz tā aplēstajai atlikušajai vērtībai lietderīgās izmantošanas perioda beigās, izmantojot šādas vadības noteiktās likmes:

|  |  |  |
| --- | --- | --- |
|  |  |  |
| *Pamatlīdzekļi* |  |  |
| Ēkas un inženierbūves | 1.00 | % |
| Tehnoloģiskās iekārtas un ierīces | 10.00 / 15.00 | % |
| Datori un skaitļošanas iekārtas | 20.00 | % |
| Automašīnas | 20.00 | % |
| Pārējie pamatlīdzekļi un inventārs | 20.00 | % |

Nolietojumu aprēķina sākot ar nākamā mēneša pirmo datumu pēc tā mēneša*,* kad nemateriālo ieguldījumu vai pamatlīdzekli iespējams izmantot paredzētajam mērķim. Zeme netiek pakļauta nolietojuma aprēķinam. Katrai pamatlīdzekļa daļai, kuras izmaksas ir būtiskas attiecībā pret šī pamatlīdzekļa kopējām izmaksām, nolietojumu aprēķina atsevišķi. Ja Sabiedrība atsevišķi nolieto dažas pamatlīdzekļa daļas, tas atsevišķi nolieto arī atlikušās šī paša pamatlīdzekļa daļas. Atlikumu veido tās pamatlīdzekļa daļas, kas atsevišķi nav svarīgas. Atlikušo daļu nolietojumu aprēķina, izmantojot tuvināšanas metodes, lai patiesi atspoguļotu to lietderīgās lietošanas laiku.

Ja kādi notikumi vai apstākļu maiņa liecina, ka pamatlīdzekļu bilances vērtība varētu būt neatgūstama, attiecīgo pamatlīdzekļu vērtība tiek pārskatīta, lai noteiktu to vērtības samazināšanos. Ja eksistē vērtības neatgūstamības pazīmes un ja aktīva bilances vērtība pārsniedz aplēsto atgūstamo summu, aktīvs vai naudu ģenerējošā vienība tiek norakstīta līdz tā atgūstamajai summai. Pamatlīdzekļa atgūstamā summa ir lielākā no neto pārdošanas vērtības un lietošanas vērtības.

Peļņu vai zaudējumus no ilgtermiņa ieguldījumu objekta atsavināšanas atspoguļo attiecīgā perioda peļņas vai zaudējumu aprēķinā neto vērtībā.

Remonta un atjaunošanas darbu izmaksas, kas paaugstina pamatlīdzekļu izmantošanas laiku vai vērtību, tiek kapitalizētas un norakstītas to lietderīgās izmantošanas laikā. Pārējās remonta un atjaunošanas darbu izmaksas tiek atzītas pārskata perioda izdevumos.

Nepabeigtās celtniecības objektu sākotnējā vērtība tiek palielināta par citām tiešajām izmaksām, kas radušās attiecībā ar attiecīgo objektu līdz jaunizveidotā objekta nodošanai ekspluatācijā. Attiecīgā pamatlīdzekļa sākotnējā vērtība netiek palielināta par pamatlīdzekļu izveidošanai izmantoto aizņēmumu procentiem periodos, kad netiek veikti aktīvi nepabeigtās celtniecības objekta attīstības darbi.

Ja nomātajā aktīvā tiek veikti ieguldījumi (piemēram, rekonstrukcija, uzlabošana vai atjaunošana), tad šādas izmaksas atzīst bilances postenī "Ilgtermiņa ieguldījumi nomātajos pamatlīdzekļos" un aprēķina nolietojumu nomas termiņa laikā.

**Pamatlīdzekļu pārvērtēšana un rezerves veidošana**

Pamatlīdzekļu objektu, kura vērtība ir būtiski lielāka par tā iegādes izmaksām vai ražošanas pašizmaksu, vai novērtējumu iepriekšējā gada bilancē Sabiedrība pārvērtē atbilstoši augstākai vērtībai, ja var pieņemt, ka vērtības paaugstinājums būs ilgstošs. Šādas pārvērtēšanas rezultātā radušos starpību starp novērtējumu, kas veikts, pamatojoties uz iegādes izmaksām vai ražošanas pašizmaksu, un novērtējumu, kas veikts, pamatojoties uz pārvērtēšanu, ja šī starpība ir pozitīva, iekļauj attiecīgajā bilances aktīva postenī, kurā norādīts pārvērtētais pamatlīdzekļu objekts, un bilances pasīva postenī "Ilgtermiņa ieguldījumu pārvērtēšanas rezerve" iedaļā "Pašu kapitāls".

**Krājumi**

Krājumi tiek uzskaitīti zemākajā no pašizmaksas vai neto realizācijas vērtības atbilstoši *periodiskās inventarizācijas metodei, bet mazvērtīgajam inventāram tiek izmantota nepārtrauktā inventarizācijas metode.*

Izmaksas, kas radušās, nogādājot krājumus to tagadējā atrašanās vietā un stāvoklī, tiek uzskaitītas šādi:

* + materiāli un iepirktās preces tiek uzskaitītas atbilstoši to iegādes izmaksām *pēc metodes "Pirmais iekšā - pirmais ārā" (FIFO)*.

Neto realizācijas vērtība ir aplēstā pārdošanas cena parastās uzņēmējdarbības ietvaros, atskaitot aplēstās produkcijas pabeigšanas un pārdošanas izmaksas. Neto realizācijas vērtība tiek atspoguļota kā pašizmaksa, no kuras atskaitīti izveidotie uzkrājumi.

**Debitoru parādi**

Debitoru parādi tiek uzskaitīti atbilstoši sākotnējo rēķinu summai, atskaitot nedrošiem parādiem izveidoto uzkrājumu atlikumus. Uzkrājumi nedrošiem parādiem tiek aplēsti, kad pilnas parāda summas iekasēšana ir apšaubāma. Parādi tiek norakstīti, ja to atgūšana ir uzskatāma par neiespējamu.

Pazīmes, kas liecina par debitoru parāda nedrošumu, ir:

* + kavēta parāda apmaksa, pēc vairākkārtējiem atgādinājumiem debitors joprojām nemaksā vai debitors apšauba Sabiedrības tiesības piedzīt šo parādu;
  + parādnieka sliktais finanšu stāvoklis un negatīvie darbības rezultāti vai citi apstākļi, kas liecina par parādnieka nespēju apmaksāt pilnu parāda summu (zināms, ka pret debitoru ierosināts tiesas process par tā atzīšanu par bankrotējušu) u.tml.
  + Sabiedrība, iepriekšējos pārskata periodos, kā šaubīgus debitorus ir atzinusi :
    - EUR 651 128 (likvidējamā bankā zaudētie līdzekļi)
    - EUR 11 839 (atzīti šaubīgie debitori)

**Pircēju un pasūtītāju parādi**

Pircēju un pasūtītāju parādus Sabiedrība uzrāda neto vērtībā, no neapmaksāto sākotnējo rēķinu summas atskaitot uzkrājumus nedrošiem debitoru parādiem.

**Citi debitori**

Sabiedrība postenī "Citi debitori" iekļauj debitorus, kurus nevar uzrādīt citos posteņos, arī pārmaksātos nodokļus, kreditoru parādu debeta atlikumus.

**Uzkrātie ieņēmumi**

Kā uzkrātie ieņēmumi tiek atzīti, skaidri zināmās norēķinu summas ar pircējiem un pasūtītājiem par preču piegādi vai pakalpojumu sniegšanu pārskata gadā, attiecībā uz kuriem saskaņā ar līguma nosacījumiem bilances datumā vēl nav pienācis maksāšanai paredzētā attaisnojuma dokumenta (rēķina) iesniegšanas termiņš.

**Nākamo periodu izdevumi**

Maksājumi, kas saņemti pirms bilances datuma, bet attiecas uz nākamo gadu vai tālākiem gadiem, tiek parādīti kā nākamo periodu ieņēmumi.

**Naudas līdzekļi**

Par naudu un tās ekvivalentiem tiek uzskatīta bezskaidra nauda maksājumu kontos un skaidra nauda Sabiedrības kasē.

**Pamatkapitāls**

Postenī "Pamatkapitāls" uzrāda daļu lielumu atbilstoši Komercreģistrā reģistrētajam lielumam.

**Rezerves**

Rezerves ir aprēķinātais atlikums atbilstoši pamatkapitāla palielināšanas Komercreģistra noteiktajai kārtībai.

**Kreditoru parādi**

Kreditoru parādus Sabiedrība norāda atbilstoši attaisnojuma dokumentiem, un tie ir saskaņoti ar pašu kreditoru.

**Aizdevumi un aizņēmumi**

Aizdevumi un aizņēmumi sākotnēji tiek atspoguļoti to sākotnējā vērtībā, ko nosaka, aizdevuma vai aizņēmuma summas patiesajai vērtībai pieskaitot ar aizdevuma izsniegšanu saistītās vai atņemot ar aizņēmuma saņemšanu saistītās izmaksas.

**Noma**

Finanšu nomas darījumi, kuru ietvaros Sabiedrībai tiek nodoti visi riski un atlīdzība, kas izriet no īpašumtiesībām uz nomas objektu, tiek atzīti bilancē kā pamatlīdzekļi par summu, kas, nomu uzsākot, atbilst nomas ietvaros nomātā īpašuma patiesajai vērtībai, vai, ja tā ir mazāka, minimālo nomas maksājumu pašreizējai vērtībai. Finanšu nomas maksājumi tiek sadalīti starp finanšu izmaksām un saistību samazinājumu, lai katrā periodā nodrošinātu pastāvīgu procentu likmi par saistību atlikumu. Finanšu izmaksas tiek iekļautas peļņas vai zaudējumu aprēķinā kā procentu izmaksas.

Ja ir pietiekams pamats uzskatīt, ka nomas perioda beigās attiecīgais nomas objekts pāries nomnieka īpašumā, par paredzamo izmantošanas laiku tiek pieņemts šī aktīva lietderīgās izmantošanas laiks. Visos citos gadījumos kapitalizēto nomāto aktīvu nolietojums tiek aprēķināts, izmantojot lineāro metodi, aplēstajā aktīvu lietderīgās lietošanas laikā vai nomas periodā atkarībā no tā, kurš no šiem periodiem īsāks.

Aktīvu noma, kuras ietvaros praktiski visus no īpašumtiesībām izrietošos riskus uzņemas un atlīdzību gūst iznomātājs, tiek klasificēta kā operatīvā noma. Nomas maksājumi operatīvās nomas ietvaros tiek uzskaitīti kā izmaksas visā nomas perioda laikā, izmantojot lineāro metodi. No operatīvās nomas līgumiem izrietošās Sabiedrības saistības tiek atspoguļotas kā ārpusbilances saistības.

**Uzkrājumi**

Uzkrājumi tiek atzīti, kad Sabiedrībai ir pašreizējs pienākums (juridisks vai prakses radīts), ko izraisījis kāds pagātnes notikums, un pastāv varbūtība, ka šo saistību izpildei būs nepieciešama ekonomiskos labumus ietverošu resursu aizplūšana no Sabiedrības, un saistību apjomu iespējams pietiekami ticami novērtēt. Ja Sabiedrība paredz, ka uzkrājumu izveidošanai nepieciešamie izdevumi tiks daļēji vai pilnībā atmaksāti, piemēram, apdrošināšanas līguma ietvaros, šo izdevumu atmaksa tiek atzīta kā atsevišķs aktīvs tikai un vienīgi tad, kad ir praktiski skaidrs, ka šie izdevumi patiešām tiks atmaksāti. Ar jebkādu uzkrājumu saistītās izmaksas peļņas vai zaudējumu aprēķinā tiek atspoguļotas, atskaitot summas, kas ir atgūtas.

**Uzkrātās saistības**

Uzkrātās saistībās tiek atzītas skaidri zināmās saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām piegādes, pirkuma vai uzņēmuma līguma nosacījumu vai citu iemeslu dēļ bilances datumā vēl nav saņemts maksāšanai paredzēts attiecīgs attaisnojuma dokuments (rēķins).

**Uzkrātās saistības neizmantotajiem atvaļinājumiem**

Uzkrāto neizmantoto atvaļinājumu izmaksu summa tiek noteikta, reizinot darbinieku vidējo dienas atalgojumu pārskata gada pēdējos sešos mēnešos ar pārskata gada beigās uzkrāto neizmantoto atvaļinājuma dienu skaitu.

**No pircējiem saņemtie avansi**

No pircēja saņemtais avanss ir maksājums, kuru saskaņā ar noslēgto līgumu pircējs iemaksā pārdevējam pirms preces vai pakalpojuma saņemšanas.

**Pārējie kreditori**

Sabiedrība postenī "Pārējie kreditori" iekļauj kreditorus, kurus nevar uzrādīt citos posteņos, arī debitoru parādu kredīta atlikumus.

**Dividendes**

Prasījumi un saistības par dividendēm tiek atzītas, kad rodas dalībnieku vai akcionāru tiesības uz dividenžu saņemšanu, tas nozīmē, ka tikai tad, kad ir pieņemts dalībnieku sapulces lēmums par dividendēs izmaksājamo peļņas daļu, kā arī noteikta un aprēķināta dividendes summa.

**Nodokļi un valsts sociālās apdrošināšanas obligātās iemaksas**

Nodokļu informāciju Sabiedrība saskaņo ar nodokļu administrāciju. Kreditoru sastāvā Sabiedrība uzrāda tikai nodokļu parādus, visas pārmaksas iekļaujot citu debitoru sastāvā.

**Ieņēmumu atzīšana**

Ieņēmumi tiek atzīti atbilstoši pārliecībai par iespēju Sabiedrībai gūt ekonomisko labumu un tik lielā apmērā, kādā to iespējams pamatoti noteikt, atskaitot pievienotās vērtības nodokli un ar pārdošanu saistītās atlaides. Atzīstot ieņēmumus, tiek ņemti vērā arī šādi nosacījumi:

***Preču pārdošana***

Ieņēmumi no preču pārdošanas tiek atzīti tad, ja ir ievēroti visi šādi nosacījumi:

1. Sabiedrība ir nodevusi pircējam nozīmīgus īpašuma tiesībām uz precēm raksturīgos riskus un atlīdzības;
2. Sabiedrība nepatur turpmākās ar īpašuma tiesībām saistītas pārvaldīšanas tiesības un reālu kontroli pār pārdotajām precēm;
3. Ir ticams, ka Sabiedrība saņems ar darījumu saistītos saimnieciskos labumus;
4. Var ticami novērtēt izmaksas, kas radušās vai radīsies saistībā ar darījumu.

Sabiedrība atspoguļo preču pārdošanu, ņemot vērā darījuma ekonomisko būtību, nevis tikai juridisko formu.

***Pakalpojumu sniegšana***

Ieņēmumi no pakalpojumiem tiek atzīti periodā, kad pakalpojumi sniegti.

Ieņēmumi no pakalpojumiem un attiecīgās izmaksas atzīstamas, ņemot vērā to, kādā izpildes pakāpē bilances datumā ir attiecīgais darījums.

Ja ar pakalpojumu saistītā darījuma iznākums nevar tikt pamatoti novērtēts, ieņēmumi tiek atzīti tikai tik lielā apmērā, kādā atgūstamas atzītās izmaksas.

***Pārējie ieņēmumi***

Pārējie ieņēmumi ir ieņēmumi, kas nav iekļauti neto apgrozījumā, ir radušies saimnieciskās darbības rezultātā vai saistītas ar to vai tiešā veidā no tās izrietošas. Pārējie ieņēmumi tiek atzīti šādi:

* ieņēmumi no soda un nokavējuma naudām – saņemšanas brīdī;
* ieņēmumi no pamatlīdzekļu pārdošanas – neto vērtībā, peļņa vai zaudējumi no ilgtermiņa ieguldījumu pārdošanas tiek aprēķināti kā starpība starp pamatlīdzekļa bilances vērtību un pārdošanas rezultātā gūtajiem ieņēmumiem, un iekļauti tā perioda peļņas vai zaudējumu aprēķinā, kurā tie radušies;
* procentu ienākumi no Latvijas Republikā reģistrētām kredītiestādēm par norēķinu kontu atlikumiem – saņemšanas brīdī;
* ieņēmumi no dividendēm - brīdī, kad rodas likumīgas tiesības uz to saņemšanu;
* pārējie ieņēmumi – to rašanās brīdī.

**Izdevumu atzīšana**

Izdevumus atzīst un uzskaita pēc uzkrāšanas principa, kas nosaka, ka izdevumus atzīst periodā, kad tie radušies, neatkarīgi no naudas līdzekļu saņemšanas vai samaksas.

Izdevumus veido saimniecisko labumu samazinājums, kas rodas no aktīvu izlietojuma, vērtības samazinājuma, atsavināšanas vai saistību rašanās vai palielinājuma rezultātā un kas samazina pašu kapitālu.

Izdevumus atzīst noteiktajā kārtībā, ja:

* ir noticis resursu izlietojums vai tas ir paredzams;
* izdevumu summu var ticami novērtēt.

**Finansiālā atbalsta novērtēšana un norādīšana finanšu pārskatā.**

Saņemtā valsts, pašvaldības, ārvalsts, Eiropas Savienības, citas starptautiskās organizācijas vai institūcijas finansiālā atbalsta novērtēšana un norādīšana finanšu pārskatā.

Saskaņā ar apstiprināto finansēšanas kārtību – Eiropas Savienības finansējumu, kas izpaužas kā izdevumu atmaksa pēc ilgtermiņa ieguldījumu objekta iegādes, izveidošanas vai būvniecības projekta pabeigšanas Sabiedrība, saņemto summu sākotnēji norāda bilances postenī "Nākamo periodu ieņēmumi" un pēc tam sistemātiski iekļauj ieņēmumos šā objekta atlikušajā lietderīgās lietošanas laikā.

Pārskata gadā vai iepriekšējos gados saņemto finanšu palīdzību, kuras summa ir būtiska sabiedrības aktīvu, saistību, finansiālā stāvokļa un peļņas vai zaudējumu novērtēšanai un kura netiek saņemta bieži vai periodiski (norāda finanšu palīdzības saņemšanas gadu, summu un, ja vēl nav izpildīti visi šīs finanšu palīdzības devēja noteiktie nosacījumi, kad tie tiks pilnībā izpildīti);

-atmaksājamo saņemtās finanšu palīdzības summu, ja pārskata gadā atklājies, ka nav izpildīts kāds no finanšu palīdzības devēja noteiktajiem nosacījumiem;

-pārskata gadā vai iepriekšējos gados saņemtajiem ziedojumiem un dāvinājumiem, ja tas ir būtiski sabiedrības aktīvu, saistību, finansiālā stāvokļa un peļņas vai zaudējumu novērtēšanai.

**Finanšu palīdzība**

Pārskata gadā vai iepriekšējos gados saņemto finanšu palīdzību, kuras summa ir būtiska sabiedrības aktīvu, saistību, finansiālā stāvokļa un peļņas vai zaudējumu novērtēšanai un kura netiek saņemta bieži vai periodiski (norāda finanšu palīdzības saņemšanas gadu, summu un, ja vēl nav izpildīti visi šīs finanšu palīdzības devēja noteiktie nosacījumi, kad tie tiks pilnībā izpildīti);

-atmaksājamo saņemtās finanšu palīdzības summu, ja pārskata gadā atklājies, ka nav izpildīts kāds no finanšu palīdzības devēja noteiktajiem nosacījumiem;

-pārskata gadā vai iepriekšējos gados saņemtajiem ziedojumiem un dāvinājumiem, ja tas ir būtiski sabiedrības aktīvu, saistību, finansiālā stāvokļa un peļņas vai zaudējumu novērtēšanai.

**Uzņēmumu ienākuma nodoklis**

Uzņēmumu ienākuma nodokli nosaka saskaņā ar [Uzņēmumu ienākuma nodokļa likumu](https://likumi.lv/ta/id/292700) un [Ministru kabineta 2017.gada 14.novembra noteikumiem Nr.677 “Uzņēmumu ienākuma nodokļa likuma normu piemērošanas noteikumi”](https://likumi.lv/ta/id/295416-uznemumu-ienakuma-nodokla-likuma-normu-piemerosanas-noteikumi).

Likums paredz nodokļa maksāšanu atlikt līdz brīdim, kad peļņa tiek sadalīta vai citā veidā novirzīta tādiem izdevumiem, kuri nenodrošina nodokļa maksātāja turpmāku attīstību, t.i., nodokļa piemērošana ir pārcelta no peļņas gūšanas brīža uz peļņas sadales brīdi. Tādējādi nodoklis būs jāmaksā neatkarīgi no gada laikā gūto ienākumu apmēra tikai tad, ja nodokļa maksātājs sadalīs peļņu dividendēs vai tām pielīdzinātās izmaksās, veiks ar saimniecisko darbību nesaistītus izdevumus, veiks palielinātus procentu maksājumus, sniegs aizdevumus saistītām personām u.tml.

**Notikumi pēc bilances datuma**

Finanšu pārskatā tiek atspoguļoti tādi notikumi pēc pārskata gada beigām, kas sniedz papildu informāciju par sabiedrības finansiālo stāvokli bilances sagatavošanas datumā (koriģējošie notikumi). Ja notikumi pēc pārskata gada beigām nav koriģējoši, tie tiek atspoguļoti finanšu pārskata pielikumā tikai tad, ja tie ir būtiski.

1. **Vidējais darbinieku skaits**

|  |  |  |
| --- | --- | --- |
|  | 2021.gads | 2020.gads |
| Vidējais darbinieku skaits  Valdes locekļi  Pārējie darbinieki | 42  3  39 | 56  3  53 |

1. **Personāla izmaksas**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | 2021.gads | 2020.gads |
| 1. | Gada vidējais nodarbināto skaits, t.sk. |  |  |  | 42 | 56 |
|  | Valdes locekļi |  |  |  | 3 | 3 |
|  | Pārējie darbinieki |  |  |  | 39 | 53 |
|  |  |  |  |  |  |  |
|  |  |  |  |  | 2021.gads | 2020.gads |
| 2. | Pamatdarbībā nodarbināto darba izmaksa kopā | |  |  | **367 706** | **539 929** |
|  |  |  |  |  |  |  |
|  | - darba alga |  |  |  | 296 322 | 435 021 |
|  | - valsts sociālās apdrošināšanas obligātās iemaksas | |  |  | 71 384 | 104 908 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  | 2021.gads | 2020.gads |
|  |  |  |  |  |  |  |
| 3. | Administrācijas darba samaksa |  |  |  |  |  |
|  | - darba alga |  |  |  | 194 205 | 147 581 |
|  | - valsts sociālās apdrošināšanas obligātās iemaksas | |  |  | 44 184 | 35 552 |
|  | - kopā |  |  |  | **238 388** | **183 134** |
|  |  |  |  |  |  |  |
|  | - tajā skaitā atlīdzība valdei: |  |  |  | 118 700 | 105 600 |
|  | - tajā skaitā valsts sociālās apdrošināšanas obligātās iemaksas valdei: | | |  | 28 595 | 25 439 |

**Pielikums Bilancei**

1. Nemateriālo ieguldījumu kustības pārskats

|  |  |  |  |  |
| --- | --- | --- | --- | --- |
|  | Koncesijas, patentes, licences, datoru progr. | Avansa maksājumi par nemateriālajiem ieguldījumiem | **Nemateriālie ieguldījumi kopā** | |
|  |
|  |
|  |  |  |  |  |
| **Iegādes vērtība uz 31.12.2020** |  |  |  | **-** |
| Vērtības palielinājumi, ieskaitot uzlabojumus | 3 960 | 5 940 |  | **9 900** |
| Atsavināšana vai likvidācija pārskata periodā | 5 940 | - 5 940 |  | **-** |
| Pārvietots uz citu bilances posteni |  |  |  | **-** |
| **Iegādes vērtība uz 31.12.2021** | **9 900** | **-** | **-** | **9 900** |
|  |  |  |  |  |
| **Uzkrātais nolietojums uz 31.12.2020** | **-** |  | **-** | **-** |
| Pārskata periodā aprēķinātās vērtības samazinājuma korekcijas | 413 |  |  | **413** |
| Uzkrāto vērtības samazinājumu korekciju kopsummas izmaiņas saistībā ar objekta atsavināšanu, likvidāciju vai pārvietošanu uz citu posteni |  |  |  | **-** |
| **Uzkrātais nolietojums uz 31.12.2021** | **413** | **-** | **-** | **413** |
| **Bilances vērtība uz 31.12.2020** | **-** |  |  | **-** |
| **Bilances vērtība uz 31.12.2021** | **9 488** | **-** | **-** | **9 488** |

1. **Pamatlīdzekļu kustības pārskats**

|  |  |  |  |  |  |  |
| --- | --- | --- | --- | --- | --- | --- |
|  | Zemes gabali, ēkas, inženierbūves | Tehnoloģiskās iekārtas un ierīces | Pārējie pamatlīdzekļi un inventārs | Pamatlīdzekļu izveidošana un nepabeigto celtniecības objektu izmaksas | Avansa maksājumi par pamatlīdzekļiem | Kopā |
|  |
| **Iegādes vērtība uz 31.12.2020** | **33 224 569** | **494 298** | **4 506 553** | **1 800** | **-** | **38 227 220** |
| Vērtības palielinājumi, ieskaitot uzlabojumus | 17 540 |  | 11 775 | 64 626 | 16 335 | **110 276** |
| Atsavināšana vai likvidācija pārskata periodā |  | -5 549 | -25 534 |  |  | **-31 083** |
| Pārvietots uz citu bilances posteni | 20 360 |  | 35 144 | -39 169 | -16 335 | **-** |
| **Iegādes vērtība uz 31.12.2021** | **33 262 469** | **488 749** | **4 527 938** | **27 257** | **-** | **38 306 413** |
|  |  |  |  |  |  |  |
| **Uzkrātais nolietojums uz 31.12.2020** | **3 229 128** | **336 782** | **2 924 642** | **-** | **-** | **6 490 552** |
| Pārskata periodā aprēķinātās vērtības samazinājuma korekcijas | 478 194 | 13 990 | 139 580 |  |  | **631 764** |
| Uzkrāto vērtības samazinājumu korekciju kopsummas izmaiņas saistībā ar objekta atsavināšanu, likvidāciju vai pārvietošanu uz citu posteni |  | 5 549 | 25 419 |  |  | **30 968** |
| **Uzkrātais nolietojums uz 31.12.2021** | **3 707 322** | **345 223** | **3 038 803** | **-** | **-** | **7 091 348** |
| **Bilances vērtība uz 31.12.2020** | **29 995 441** | **157 516** | **1 581 911** | **1 800** | **0** | **31 736 667** |
| **Bilances vērtība uz 31.12.2021** | **29 555 147** | **143 526** | **1 489 135** | **27 257** | **0** | **31 215 065** |

1. **Ilgtermiņa finanšu ieguldījumi**

Līdzdalība radniecīgo sabiedrību kapitālā

|  |  |  |  |  |  |  |
| --- | --- | --- | --- | --- | --- | --- |
|  | | | 31.12.2021.  EUR | | 31.12.2020.  EUR | |
| SIA “OC Liepāja’’, jur.adrese “ Jūrmalas parks 3” ,Liepāja, LV-3401 | | | 1000.00 | | 1000.00 | |
| līdzdalības daļa 94,97%, meitas sabiedrības pašu kapitāla apmērs EUR 131 293, pārskata gada nesadalītā peļņa EUR 20 771 | | | | | | |
| **Kopā** | | | **1000** | | **1000** | |
| **5.1.Pārējie aizdevumi un citi ilgtermiņa debitori ( nākamo periodu izdevumi. *Elektro pieslēgums līdz 2025.g.)*** | | | | | | | |
|  |  |  | |  | |  | |
|  |  | 31.12.2021.  EUR | |  | | 31.12.2020.  EUR | |
| Iegādes izmaksa ( pašizmaksa, patiesā vērtība) pārskata gada sākumā |  | 32401 | |  | | 40501 | |
| Iegādes izmaksa ( pašizmaksa, patiesā vērtība) pārskata gada beigās |  | 24301 | |  | | 32401 | |
| Vērtības samazinājuma korekciju kopsumma pārskata gada sākumā |  | 8100 | |  | | 8100 | |
| Vērtības samazinājuma korekciju kopsumma pārskata gada beigās |  | 8100 | |  | | 8100 | |

1. **Daļu kapitāls**

Sabiedrības 2021.gada 31.decembrī reģistrētais un pilnībā apmaksātais daļu kapitāls EUR 38 529 000.00 sastāv no 385 290 daļām ar vienas daļas nominālvērtību EUR 100.

**Pielikums Peļņas vai zaudējumu aprēķinam**

**7.Neto apgrozījums**

|  |  |  |
| --- | --- | --- |
| **Ieņēmumi tiek gūti LR (iekšzemē)** | 2021.gads  EUR | 2020.gads  EUR |
| Ieņēmumi no Olimpiskais centrs | 432 912 | 429 353 |
| Ieņēmumi no Baseina un SPA kompleksa | 119 156 | 293 725 |
| Ieņēmumi no Ledus Halles | 331 016 | 305 985 |
| Ieņēmumi no Manēžas  Ieņēmumi no Tenisa Halles | 212 542  156 260 | 256 088  255 855 |
| **Kopā** | **1 251 886** | **1 541 007** |

|  |  |  |
| --- | --- | --- |
| **8.Pārējie saimnieciskās darbības ieņēmumi** |  |  |
|  | EUR | EUR |
| Apdrošināšanas atlīdzības | 5 484 | 1 326 |
| LOK finansējums | 0 | 20 000 |
| LIAA atbalsta maksājums (finanšu palīdzība) | 898 004 | 0 |
| Citi ieņēmumi | 5 | 435 |
| **Kopā** | **903 492** | **21 761** |

**Finanšu risku pārvaldība**

Sabiedrība saskaras ar tādiem finanšu instrumentiem, aizņēmumi no kredītiestādes, pircēju un pasūtītāju parādi un citi debitori, parādi piegādātājiem un darbuzņēmējiem un pārējie kreditori, kas izriet tieši no tās saimnieciskās darbības.

***Finanšu riski***

Galvenie finanšu riski, kas saistīti ar Sabiedrības finanšu instrumentiem ir likviditātes risks un kredītrisks.

***Likviditātes risks***

Sabiedrība kontrolē savu likviditātes risku, uzturot atbilstošu naudas daudzumu.

***Kredītrisks***

Sabiedrība ir pakļauta kredītriskam saistībā ar tā pircēju un pasūtītāju parādiem un naudu. Sabiedrība kontrolē savu kredītrisku, pastāvīgi izvērtējot klientu parādu atmaksas vēsturi un nosakot kreditēšanas nosacījumus katram klientam atsevišķi. Sabiedrībai nav nozīmīgu kredītriska koncentrāciju attiecībā uz kādu vienu darījumu partneri vai līdzīgam raksturojumam atbilstošu darījumu partneru grupu.

**Priekšlikums par peļņas sadali**

Tā kā sabiedrības darbības mērķis nav peļņas gūšana, tomēr pārskata gada finanšu rezultāts ir peļņa EUR 20 303. Priekšlikums pārskata gada peļņu novirzīt iepriekšējo gadu sabiedrības zaudējumu segšanai.Kā arī tika nodrošināta pozitīva pamatdarbības neto naudas plūsma. Zaudējumu segšana ir sabiedrības ilgtermiņa stratēģiskais plāns.

**Sabiedrības noslēgie nomas līgumi**

Sabiedrībai ir noslēgti nomas līgumi ar Liepājas pilsētas pašvaldības iestādem, kas pārskata gadā nodrošināja 63.65 % no kopējiem nomas ieņēmumiem. Daļa no līgumiem ir ilgtermiņa, kuri atstās ietekmi uz 2023.gada ieņēmumiem

**Finanšu palīdzība**

Pārskata gadā saņemta finanšu palīdzība EUR 898 004 apmērā, saskaņā ar Ministru kabineta noteikumiem Nr. 277

(2021. gada 29. aprīlis) “Noteikumi par atbalstu Covid-19 krīzes skartajiem sporta centriem”. Saņemto finansējumu Sabiedrība atzinusi pārskata gada ieņēmumos postenī “Pārējie saimnieciskās darbības ieņēmumi”.

Ziņas par ārpusbilances saistībām un ieķīlātiem aktīviem, tai skaitā informācija par finanšu nomas (sniedz iznomātājs), operatīvo nomu (sniedz gan nomnieks, gan iznomātājs) līgumiem un atgriezenisko nomu.

Sabiedrībai nav būtisku notikumi, kuri nav iekļauti bilancē vai peļņas vai zaudējuma aprēķinā.

Sabiedrībai nav bilancē neiekļautu vienošanos, kam ir ietekme sabiedrības finansiālā stāvokļa novērtēšanā.

Sabiedrībai nav iespējamas saistības, kas varētu rasties konkrēta pagātnes notikuma rezultātā.

Pārskata gadā sabiedrības zvērinātam revidentam vai zvērinātu revidentu komercsabiedrībai aprēķinātās atlīdzības kopsumma sadalījumā par katru no šādiem zvērināta revidenta sniegto pakalpojumu veidiem:

-gada pārskata obligātā revīzija (pārbaude) 4000 EUR.

**Notikumi pēc bilances datuma**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai jāatklāj papildus informācija. Bet, sakarā ar Covid-19 krīzes nelabvēlīgajiem apstākļiem un to neprognozējamo ietekmi uz ieņēmumiem, ir saņemtas lielākā sabiedrības dalībnieka garantijas finansiālās darbības nodrošināšanai pēcpārskata gadā.

**Valde un galvenais grāmatvedis ir sagatavojuši Sabiedrības 2021. gada pārskatu un parakstījuši to**

**2022. gada 18. februārī**

|  |  |  |  |  |  |  |
| --- | --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  | Raimonds Baumanis |
|  |  |  |  |  |  |  |
| Valdes priekšsēdētājs |  | Valdes loceklis |  | Valdes loceklis |  | Galvenais grāmatvedis |

# Vadības ziņojums

Epidēmijas COVID-19 izraisītās sekas ir bijis būtisks ierobežojošais faktors, kā rezultātā pārskata gadā Sabiedrība nav spējusi sekmīgi veikt savu saimniecisko darbību un tas attiecināms uz visām struktūrvienībām, kuras ir Sabiedrības pārvaldībā. Par spīti cerētajam, epidēmija nav uzrādījusi pozitīvas tendences, kas valsts vadībai būtu ļāvis atcelt ierobežojumus, kas saistīti ar vīrusa apkarošanu. Līdz ar to Sabiedrības plānotie faktiskie iegūstamie ieņēmumi pārskata gadā ir bijuši atkarīgi no valsts politikas risinājumu turpmākās darbības un ieviestajiem sabiedrības veselības aizsardzības pasākumiem. Lai gan situācija, kas saistīta ar pandēmiju ir sarežģīta, COVID-19 negatīvo ietekmi līdz šim ir mīkstinājuši ieviestie valsts atbalsta pasākumi, kas ļāvuši daļēji kompensēt apgrozījuma kritumu struktūrvienībās. Sabiedrība 2021. gadā ir saņēmusi 898 003.75 EUR kompensāciju no valsts, kas paredzēta krīzes skartajiem komersantiem – sporta centru īpašniekiem. Piešķirtais atbalsta mehānisms galvenokārt ticis novirzīts operacionālo izmaksu segšanai par komunālajiem maksājumiem, kā arī saistību maksājumiem. Savukārt Liepājas valstpilsēta, 2021. gadā 1. ceturksnī, Sabiedrības pamatkapitālā ieguldījusi 200 000 EUR, COVID-19 pandēmijas radīto negatīvo seku mazināšanai ar kuru Sabiedrība segusi infrastruktūru uzturēšanas izmaksas, komunālos maksājumus un cilvēkresursu izmaksas.

Pārskata gadā Sabiedrības saimnieciskā darbība struktūrvienībās norit ievērojot valstī izsludinātos ierobežojumus. Kaut arī visu 2021. gadu ir vērojama cikliska ierobežojumu mīkstināšana vai pat to atcelšana, tā bieži vien nesniedz gaidīto rezultātu un Sabiedrībai nākas izvērtēt iespējamos riskus atsākot savu darbību. Kā piemēru var minēt 2. ceturksnī pieņemto lēmumu atvērt pakalpojumus noteiktām cilvēku grupām - tikai vakcinētām personām, kur Sabiedrība nevarēja gūt pārliecību vai šo vakcinēto personu apjoms var būt pietiekošs, lai segtu Sabiedrības sniegtā pakalpojuma izmaksas, kā saimnieciskās, tā cilvēkresursu. Tāpat atsevišķi mīkstinošo ierobežojumu normatīvo aktu skaidrojumi ir bijuši ļoti dažādi interpretējami un nav viesuši noteiktu skaidrību par epidemioloģiski droša pakalpojuma sniegšanu. Visu pārskata periodu ir arī pastāvējis zināms risks par mīkstinošo ierobežojumu ilgtspēju. Daudzi Sabiedrības nomnieki, kas ir galvenais Sabiedrības ienākumu gūšanas avots, 2021.gadā ir ieņēmuši nogaidošu pozīciju, t.i., apturot savu saimniecisko darbību uz laiku, restrukturizējoties vai izbeidzot to pavisam. Samazinoties nomas apjomam ir samazinājušies nomas maksas ieņēmumi.

Kaut nelielas, tomēr pozitīvas ekonomiskās tendences ir vērojamas 2021. gada 3. ceturksnī, iestājoties siltākam laikam un uzlabojoties kopējai epidemioloģiskai situācijai valstī. Šajā laika posmā visas Sabiedrības struktūrvienības ir atvērtas. Tiesa, ir pāragri runāt par Sabiedrības ekonomisko noturību vai izaugsmes potenciālu, jo Sabiedrība atkopjas no ļoti dziļas un ilgstošas lejupslīdes un joprojām atpaliek no pirmskrīzes līmeņa, kā arī aizvien saglabājas ļoti liela nenoteiktība. Savukārt 4. ceturksnī pakāpeniski pasliktinoties epidemioloģiskai situācijai, valstī tiek lemts par jauniem stingriem pulcēšanās ierobežojumiem, kas savukārt ietemē Sabiedrības spēju veikt saimniecisko darbību, līdz ar to vērojams pakāpenisks ekonomiskās aktivitātes samazinājums. Šajā laika periodā vēl viens būtisks izaicinājums ar ko nākas saskarties Sabiedrībai ir straujšs energoresursu un komunālo pakalpojumu cenu kāpums. Pieaugošās izmaksas pakāpeniski atspoguļojas citu preču un pakalpojumu cenās. Līdz ar to pakalpojumu cenas nākas celt visās Sabiedrības struktūrvienībās.

Pārskata gadā Sabiedrība nepārtraukti izvērtē savas iespējas, resursus novirzot uzņēmuma darbības uzturēšanai, kur tas iespējams, atbilstoši esošajiem apstākļiem un pastāvošajiem ierobežojumiem. Sabiedrība uzskata, ka ir svarīgi noturēt stabilus finanšu rādītājus gan īstermiņā, gan vidējā termiņā. Sabiedrība seko līdzi uzņēmuma finanšu rādītājiem un to rentabilitātei, lai ieņēmumi ar izdevumiem būtu sabalansēti. Tāpat Sabiedrībai ir svarīgi saglabāt savu potenciālu un elastību, nepārtraukti piemērojoties dažādiem ierobežojumiem un straujām nozares tendenču maiņām pakalpojumu tirgū.

Sabiedrības neto apgrozījums 2021. gadā ir 1 251 886 EUR, kas salīdzinot ar 2020. gadu ir samazinājies par 289 121 EUR, kas sastāda 18.76 %. Pārskata gadā Sabiedrība ir strādājusi ar peļņu 20 303 EUR un pozitīvu EBITDA rentabilitāti 52.12%, kas ir Sabiedrības valdes galvenais mērķis.

Sabiedrības meitas uzņēmums SIA “OC Liepāja”, reģistrācijas numurs 40003421648, pārskata gadā saimnieciskās darbības rezultātā strādājusi ar peļņu 20 771 EUR, kas salīdzinot ar 2020. gadu palielinājusies par 83.45 %.

Sabiedrības finanšu uzdevums 2022. gadā paliek nemainīgs – strādāt ar pozitīvu EBITDA peļņu (peļņa pirms procentiem, nodokļiem un nolietojuma), kuru izpildīt, esošajos epidemioloģiskajos ierobežojumos ir liels izaicinājums.

**Finanšu instrumentu izmantošana un ar to saistītie riski**

Sabiedrība saskaras ar tādiem finanšu instrumentiem, aizņēmumi no kredītiestādes, pircēju un pasūtītāju parādi un citi debitori, parādi piegādātājiem un darbuzņēmējiem un pārējie kreditori, kas izriet tieši no tās saimnieciskās darbības.

**Finanšu riski**

Galvenie finanšu riski, kas saistīti ar Sabiedrības finanšu instrumentiem ir likviditātes risks un kredītrisks.

**Likviditātes risks**

Sabiedrība kontrolē savu likviditātes risku, uzturot atbilstošu naudas daudzumu vai nodrošinot atbilstošu finansējumu, izmantojot aizņēmumus kredītiestādes.

**Kredītrisks**

Sabiedrība ir pakļauta kredītriskam saistībā ar tā pircēju un pasūtītāju parādiem un naudu. Sabiedrība kontrolē savu kredītrisku, pastāvīgi izvērtējot klientu parādu atmaksas vēsturi un nosakot kreditēšanas nosacījumus katram klientam atsevišķi. Sabiedrībai nav nozīmīgu kredītriska koncentrāciju attiecībā uz kādu vienu darījumu partneri vai līdzīgam raksturojumam atbilstošu darījumu partneru grupu.

**Notikumi un apstākļi pēc pārskata gada beigām**

Pamatojoties uz kapitālsabiedrības valdes rīcībā esošo informāciju, 2021. gada pārskats ir sagatavots saskaņā ar spēkā esošo normatīvo aktu prasībām un sniedz patiesu un skaidru priekšstatu par kapitālsabiedrības aktīviem, pasīviem, finansiālo stāvokli un peļņu vai zaudējumiem un vadības ziņojumā par 2021. pārskata gadu ir ietverta patiesa informācija.

Laika periodā kopš pārskata gada pēdējās dienas līdz šī ziņojuma parakstīšanai nav bijuši nekādi ievērojami notikumi, kas būtiski ietekmētu pārskata gada rezultātu.

Liepājā, 2022. gada 18. februārī

|  |  |  |  |  |  |
| --- | --- | --- | --- | --- | --- |
| Gatis Griezītis |  | Artis Lagzdiņš |  | Elans Strazdiņš |  |
|  |  |  |  |  |  |
| Valdes priekšsēdētājs |  | Valdes loceklis |  | Valdes loceklis |  |